《将归三首 其一》
宋代·郭祥正

春田岂不美，春园亦可佳。田水流决决，园禽语喈喈。

荷笠复携流，动作颇自谐。邻叟三五辈，击壤欢无涯。

禄仕四十年，志运良已乖。许国既无补，陷阱几沈埋。

皇恩湛昭洗，印绶蒙优差。内循齿发衰，愧彼英俊偕。

休焉保其终，飞章乞残骸。将归乐复乐，清风扫孤怀。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。